Anno Domini 1441, feria secunda post Judica, ego emi de Andrea Gerichainen vnum pratum dictum Isoinlechtennyttu, quod coniunctum est prato illi quod idem Andreas vendidit prius venerabili domino Frederico Trast, preposito Aboensi. Istud pratum mihi nunc venditum est de iiij plaustris feni; precium prati iiij marce; et ultra hoc superaddidi quintam marcam pro tributo, quod remanere debet apud dictum Andream et suos heredhes. Testes presentes: Laurencius Seppelæ, Nicolaus Magnulasta, Arnicha Hyrko, Olaus Henrici et Paulus filius Beieri et Henricus Koywuisten et Ericus Gericainen. Jn solucionem illius summe quinque marcas primo quittaui, duas marcas pro antiquis debitis, in quibus ipse Andreas mihi tenebatur et manualw(!) sibi solui x oras; jtem j pondus siliginis pro xiiij oris. Acta fuerunt hec in stupa Thori Gerichainen etc.